যেতে যেতে সামিউল ভাইয়ের সাথে দেখা। দেখি একটু  দূরে অর্থি আপু বসে আছে। সামিউল ভাই তার দিকে মোহাব্বত নিয়ে চেয়ে আছে। আমি বুঝলাম উনিও কট বিহাইন্ড। জিগেস করলাম ভাই অর্থি আপুকে পছন্দ হইছে। সামিউল হ্যা। কিন্তু কিছু বলতে পারছি না। চিটাগাংয়া ভাষা জানি না। কাতার ভাই সবসময় তার সাথে। আমি তাদের সামনে গিয়ে কথাই বলতে পারি না। আমি কিছু বলা শুরু করলেই কাতার ভাই চিটাগাংয়া শুরু করে, অর্থিও তার সাথে চিটাগাংয়া শুরু করে। কাতার ভাই বহুদিন পরে দেশে আসছে, তাই মনে যত চিটাগাংয়া ভাষা বলার ইচ্ছা ছিল তা একদিনে পুশিয়ে নিচ্ছে। আমি বললাম, হ্যা ভাই। আসলেই সমস্যা। দেখি আমি কোন সিস্টেম  করতে পারি না কি। মনে মনে বলি, আমার নিজের জন্যই কিছু করতে পারলাম না। আপনার জন্য কি করব।